**Ministru kabineta protokollēmuma projekta**

**“Par Ministru kabineta 2011. gada 26. aprīļa sēdes protokollēmuma**

**(prot. Nr. 27 29. §) “Informatīvais ziņojums “Par darbības programmas “Cilvēkresursi un nodarbinātība” 1.1.1.1. aktivitāti “Zinātnes un inovāciju politikas veidošanas un administratīvās kapacitātes stiprināšana””” 7.3. apakšpunktā dotā uzdevuma atzīšanu par aktualitāti zaudējušu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta protokollēmuma projekts “Par Ministru kabineta 2011. gada 26. aprīļa sēdes protokollēmuma (prot. Nr. 27 29. §) “Informatīvais ziņojums “Par darbības programmas “Cilvēkresursi un nodarbinātība” 1.1.1.1. aktivitāti “Zinātnes un inovāciju politikas veidošanas un administratīvās kapacitātes stiprināšana””” 7.3. apakšpunktā dotā uzdevuma atzīšanu par aktualitāti zaudējušu” (turpmāk – protokollēmuma projekts) sagatavots pēc Izglītības un zinātnes ministrijas iniciatīvas.  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011. gada 26. aprīļa sēdes protokollēmuma (prot. Nr.27 29.§) “Informatīvais ziņojums “Par darbības programmas “Cilvēkresursi un nodarbinātība” 1.1.1.1. aktivitāti “Zinātnes un inovāciju politikas veidošanas un administratīvās kapacitātes stiprināšana””” 7.3. apakšpunktā Izglītības un zinātnes ministrijai (turpmāk – ministrija) bija dots uzdevums sagatavot un iesniegt izskatīšanai Ministru kabinetā priekšlikumus par to zinātnisko institūciju turpmāko darbību, kuras svītrotas no zinātnisko institūciju reģistra.2013. gadā ministrija, sadarbojoties ar Ziemeļvalstu Ministru padomes sekretariātu Latvijā, veica Latvijas zinātnes starptautisko izvērtējumu (turpmāk – izvērtējums). Atbilstoši izvērtējuma rezultātiem, ministrija sagatavoja informatīvo ziņojumu “Par zinātnes starptautisko izvērtējumu”, kas tika izskatīts 2014. gada 21. janvāra Ministru kabineta sēdē (Ministru kabineta sēdes protokols Nr. 3, 42. §, TA-110). Atbilstoši informatīvajam ziņojumam tika izveidots turpmākās rīcības plāns, kas noteica veikt grozījumus Ministru kabineta 2013. gada 12. novembra noteikumos Nr. 1316 “Kārtība, kādā aprēķina un piešķir bāzes finansējumu zinātniskajām institūcijām” (turpmāk – noteikumi Nr. 1316) un sagatavot informatīvo ziņojumu par zinātnes turpmāko attīstību, veicot strukturālas reformas. 2014. gada 6. novembrī stājās spēkā grozījumi noteikumos Nr. 1316, papildinot tos ar 11.2 punktu, kas paredz “Izglītības un zinātnes ministrija nepiešķir bāzes finansējumu zinātniskajām institūcijām, kuras zinātnisko institūciju darbības starptautiskajā izvērtējumā saņēmušas novērtējumu “1” un “2” (izņemot zinātniskās institūcijas, kas piedalās Eiropas Savienības struktūrfondu darbības programmas “Uzņēmējdarbība un inovācijas” 2.1.1. pasākuma “Zinātne, pētniecība un attīstība” 2.1.1.3.3. apakšaktivitātes “Zinātnisko institūciju institucionālās kapacitātes attīstība” projektos kā konsolidējamās funkcionālās vienības).2014. gada 19. augusta Ministru kabineta sēdē (Ministru kabineta sēdes protokols Nr. 44, 47. §, TA-1837) tika izskatīts informatīvais ziņojums “Par Latvijas zinātnes strukturālo reformu īstenošanu līdz 2015. gada 1. jūlijam”. Attiecīgais ziņojums apraksta Latvijas zinātnes strukturālo reformu pasākumu plānu, tai skaistā nosakot zinātnisko institūciju strukturālo reorganizāciju kārtību atbilstoši izvērtējuma rekomendācijām.Pamatojoties uz informatīvajā ziņojumā plānotajiem pasākumiem, ir reorganizētas šādas zinātniskās institūcijas:1) Ar 2015. gada 21. oktobra Ministru kabineta rīkojumu Nr. 640 “Par atvasinātu publisku personu “Valsts Priekuļu laukaugu selekcijas institūts”, “Valsts Stendes graudaugu selekcijas institūts”, “Latvijas Valsts agrārās ekonomikas institūts” un “Latvijas Valsts augļkopības institūts” reorganizāciju” tika reorganizēti četri zinātniskie institūti. “Valsts Stendes graudaugu selekcijas institūts” un “Latvijas Valsts agrārās ekonomikas institūts” tika pievienoti “Valsts Priekuļu laukaugu selekcijas institūtam”, un uz to bāzes izveidota atvasināta publiska persona – zinātniskais institūts “Agroresursu un ekonomikas institūts”, kas tika nodots Latvijas Lauksaimniecības universitātes pārraudzībā. “Latvijas Valsts augļkopības institūts” ir ticis reorganizēts un nodots Latvijas Lauksaimniecības universitātes pārraudzībā kā atvasināta publiska persona – zinātniskais institūts “Dārzkopības institūts”.2) 2016. gadā, atbilstoši Zinātniskās darbības likuma 32. pantam, no zinātnisko institūciju reģistra tika izslēgtas šādas zinātniskās institūcijas: LU žurnāla “Latvijas Vēsture” fonds, Biomehānikas un fizikālo pētījumu institūts un Inovatīvo tehnoloģiju un veselības veicināšanas institūts, kuras sešu mēnešu laikā pēc Izglītības un zinātnes ministrijas rakstveida pieprasījuma nebija sniegušas zinātnisko institūciju reģistram nepieciešamo informāciju.3) Atbilstoši 2017. gada 3. aprīļa Ministru kabineta rīkojumam Nr. 164 “Par Rīgas Pedagoģijas un izglītības vadības akadēmijas likvidāciju” 2017. gada 1. oktobrī tika likvidēta Rīgas Pedagoģijas un izglītības vadības akadēmija, pievienojot to Latvijas Universitātei.4) Ar 2017. gada 9. augusta Ministru kabineta rīkojumu Nr. 405 “Par atvasinātas publiskas personas – valsts zinātniskā institūta “Latvijas Hidroekoloģijas institūts” – reorganizāciju” ir tikusi apstiprināta atvasinātas publiskas personas - valsts zinātniskā institūta “Latvijas Hidroekoloģijas institūts” reorganizācija 2017. gada 1. novembrī, nododot to atvasinātai publiskai personai Daugavpils Universitātei un uz reorganizētā institūta bāzes izveidojot Daugavpils Universitātes aģentūru “Latvijas Hidroekoloģijas institūts”.Informācija par augstskolu dibinātām aģentūrām, kuras iekšējās konsolidācijas procesos kļuva par augstskolu struktūrvienībām vai iekšējās konsolidācijas procesos likvidētas, apkopota netika. Informācija par privātajām zinātniskajām institūcijām pilnā apjomā nav pieejama, jo tās nav atbildējušas uz vēstulēm, kas liek domāt, ka zinātniskā vai cita darbība šobrīd (vairs) nenotiek.Ievērojot minēto, Ministru kabineta 2011. gada 26. aprīļa sēdes protokollēmuma (prot. Nr.27 29.§) “Informatīvais ziņojums “Par darbības programmas “Cilvēkresursi un nodarbinātība” 1.1.1.1.aktivitāti “Zinātnes un inovāciju politikas veidošanas un administratīvās kapacitātes stiprināšana””” 7.3. apakšpunktā dotais uzdevums ir zaudējis aktualitāti. |
|  3. | Projekta izstrādē iesaistītās institūcijas | Izglītības un zinātnes ministrija |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Noteikumu projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Noteikumu projekts šo jomu neskar. |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

24.10.2017.

863

N. Mazure, 67047702

nadezda.mazure@izm.gov.lv